คปภ.รุกประกันภัยสู่ภูมิภาค
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — คปภ.ดันจัดประกันภัยสัญจรสู่ภูมิภาคดันเบี้ยประกันต่างจังหวัดเพิ่ม
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า นับแต่เดือนมี.ค.เป็นต้นไป จะจัดทำประกันภัยสัญจรสู่ภูมิภาคทั่วประเทศ โดยปี 2553 นี้จะนำร่องใน 21 จังหวัดทั่วประเทศ เพื่อผลักดันและกระตุ้นให้ประชาชนเห็นความสำคัญของการสร้างหลักประกันความมั่นคงในชีวิตและทรัพย์สินด้วยการจัดงานสัปดาห์ประกันภัย รณรงค์ให้ประชาชนหันมาทำประกันมากขึ้น
ทั้งนี้ รวมถึงสถานประกอบการในต่างจังหวัด โรงงาน นิคมอุตสาหกรรม ผู้ประกอบการขนส่ง เกษตรกร
เนื่องจากประชาชนในต่างจังหวัดยังมีการทำประกันภัยน้อยมาก โดยเฉพาะ 3 จังหวัดในภาคใต้ ประกอบด้วย นราธิวาส มีสัดส่วนผู้ถือกรมธรรม์ 5.1% ต่อจำนวนประชากร ซึ่งทางคปภ. อยู่ระหว่างการหารือกับทางธนาคารอิสลามแห่งประเทศไทยในการออกกรมธรรม์ตะกาฟุลที่ตรงตามหลักศาสนาอิสลาม เพื่อให้บริการแก่ประชาชนในเขตดังกล่าว
นางจันทรา กล่าวว่า กรุงเทพมหานครมีสัดส่วนผู้ทำประกันสูงสุดอันดับหนึ่งของประเทศ โดยมีสัดส่วนผู้ถือกรมธรรม์ 77.51% มีจำนวน 4.5 ล้านกรมธรรม์ เมื่อเทียบกับประชากรในกรุงเทพฯ 5.8 ล้านคน รองลงมาเป็นภูเก็ต มีสัดส่วนผู้ถือกรมธรรม์ 42.93% ต่อจำนวนประชาชนในจังหวัด 3 แสนคน
สำหรับการจัดงานประกันภัยสัญจร จะจัดขึ้นพร้อมกับงานประจำปีของจังหวัดต่างๆ ซึ่งจะมีการจัดนิทรรศการประกันภัย การออกบูธของบริษัทประกันภัยและบริษัทประกันชีวิต และการจัดสอบตัวแทนนายหน้า